מהומה ליד השטיבלאך: מתפללי בית הכנסת 'זכרון משה' בירושלים מדווחים כי ערבי התקרב אליהם עם מוט ברזל בידו, וניסה לתקוף אותם.

גם לאחר שההמון הצליח להכות ולהבריח אותו, המשיך החשוד להשתולל עם מוט הברזל, כשהוא מנופף בו לכל עבר, מנפץ שמשות של רכב חונה ורודף אחרי עוברים ושבים.

אל המקום הוזעקה המשטרה, וזו הגיעה בכוחות מתוגברים. בסופו של דבר, הצליחו השוטרים להשתלט על הערבי ולעצור אותו.

גם מוט הברזל, שהושלך בינתיים בצד הדרך, נלקח בידי המשטרה - שפתחה בחקירה.

מדוברות המשטרה נמסר: "לפני זמן קצר הוזעקו השוטרים לזכרון משה, בעקבות דיווח על תקיפה במקום. שוטרים שהגיבו לדיווח, השתלטו ועצרו חשוד שהחזיק בידו מוט ברזל, ועל פי החשד גרם נזק לאחד הרכבים - בעקבות וויכוח שהתגלע במקום".

"בתחקור ראשוני עולה, כי הרקע לאירוע הינו פלילי".